GiliGold/VAD_KnessetCorpus huggingface dataset:
משה רונן: החידוש בחוק הזה הוא שלילת חופש הביטוי של מי ששגה.
משה רונן: עיתונאי שגה, פרסם מה שלא היה צריך לפרסם, ואז אומרים: היות ששגית, אנחנו נאסור עליך את חופש הביטוי לעתיד.
משה רונן: כל הדיונים הפילוסופיים על חופש הביטוי באים להגן על אותו אדם שדעתו שגויה.
משה רונן: צריך לתת דווקא לשוגה את חופש הביטוי, אחרת ניתן את חופש הביטוי רק למי שמסכים אתי.
משה רונן: יש לי תחושה שההצעה הזאת, שאיננה מחדשת שום דבר ואיננה מגינה על אף אחד, באה בתור מסע של להראות "אנחנו מכניסים להם", לעיתונאים.
משה רונן: "הם מפחדים".
אופיר פינס-פז: אני רוצה להתקומם על העניין הזה.
יובל שטייניץ: יש לי תחושה שניסית להכניס למציעי החוק בצורה לא כל כך עניינית, אבל נעזוב את זה.
אליעזר כהן: אדוני היושב-ראש ואדוני יוזם החוק, ברוח ה-1 במאי אני רוצה להזכיר את הסיפור שסטלין הגיע לקולחוז וסיפר מנפלאות הסוציאליזם, אז קם טוואריש ואמר לו: אדון סטלין, אם כל כך טוב, למה כל כך רע?
אליעזר כהן: מדוע יובל שטייניץ ויושב-ראש הוועדה מעלים את הצעת החוק הזאת?
אליעזר כהן: האם משום שאין לנו מספיק עבודה?
אליעזר כהן: אתמול עברנו יום קרב בכנסת, ראיתם כמה עבדנו קשה.
אליעזר כהן: לא חסרה לנו עבודה ואנחנו לא ממציאים המצאות.
אליעזר כהן: הצעת החוק הזאת הובאה, מפני שהיא צורך, מפני שאלה החיים במדינת ישראל, ואל תספרו לי על אמריקה, אני הייתי באמריקה כאשר קרה הפיגוע.
אליעזר כהן: אמריקה עד היום, אחרי הפיגוע הנורא מכל הפיגועים שקרה לאמריקנים, אף אחד שם לא ביקש מהנשיא ועדת חקירה לבדוק את הפשלה, משום שהם עם נורמלי, הם לא נוברים בפצעים של עצמם.
אליעזר כהן: הצעת החוק הזאת מועלית, מפני שיש צורך.
אליעזר כהן: מצלמים תקריבים של יולדת שהיא לא רוצה.
אליעזר כהן: הייתי באסיפה של עולים שהבאנו מאתיופיה, והמשפחה של האישה שצולמה אמרה לי שהם "מתו" מבושה כשהראו את הבת שלהם יולדת באווירון בתקריב.
אליעזר כהן: מדברים פה על תקריבים, מדברים פה על מצבים של אנשים חסרי אונים, שאפילו לא יכולים להגיד אם הם רוצים שיצלמו אותם או לא יצלמו אותם.
אליעזר כהן: תקראו את הצעת החוק.
אליעזר כהן: כולכם אומרים קומפלימנטים: כל הכבוד ליושב-ראש הוועדה, כל הכבוד למציעי החוק, אבל אל תוציאו את החוק הזה, כי אנחנו נגד.
אליעזר כהן: אתם רוצים להתעלל בעיתונות.
אליעזר כהן: רבותי, תהיו רציניים.
אליעזר כהן: באתי לתמוך בהצעת החוק הזאת, משום שאני חושב שהמציאות בישראל היום היא כזאת שיש צורך.
אליעזר כהן: אני יודע שיש החוק לצנעת הפרט וכן הלאה.
אליעזר כהן: אם כל כך טוב, למה כל כך רע?
אליעזר כהן: מדוע יש תקריבים?
אליעזר כהן: מדוע מצלמים ילדים בלי רגליים?
אליעזר כהן: מדוע מצלמים יולדות?
אביהו כהן: אני חייב להגיד לחבר הכנסת אליעזר כהן שאנחנו נמצאים בקשר עם כל המשפחות שנפגעו בפיגועים משנת 2000, עוד לא שמעתי תלונה אחת, ואני בקשר אישי אתם, ולא דרך רשימות של הביטוח הלאומי.
אליעזר כהן: אם כך, למה משפחות לא רוצות שיצלמו את הלוויות של הילדים שלהם?
אביהו כהן: אלה שני דברים שונים.
אליעזר כהן: לא, מפני שיש תקריבים, מפני שפוגעים בהם.
אליעזר כהן: לא לכל משפחה יש זמן להגיד שהיא לא רוצה.
אביהו כהן: זכותי להביע את דעתי במסגרת חופש הביטוי שאנחנו מדברים פה עליו.
אופיר פינס-פז: אנחנו נשמור על זכותך לומר את דעתך בצורה הכי ברורה.
אביהו כהן: אני בעצמי נפגע טרור.
אביהו כהן: אני בקשר עם המשפחות.
אביהו כהן: פנו אלי לקבל תשובה אם יש מקרים שבהם משפחות התלוננו, ואמרתי שאין לנו מקרים כאלה.
אביהו כהן: עדיין לא נתקלנו בבעיה כזאת.
אביהו כהן: אני מוכרח לציין שיש השפעה חיובית דווקא על תצלומים של פיגועים, אם אפשר להגיד את זה בכלל, מבחינת ההשפעה על דעת הקהל ועל דעת התומכים שלנו בחוץ-לארץ, במיוחד בארצות-הברית.
אביהו כהן: הקרן שלנו מתעסקת הרבה בהסברה ופעילות בחוץ-לארץ.
אביהו כהן: אחרי המסה של הפיגועים במרץ, שצילמו את הצילומים, והמודעות עלתה, המצב השתנה לחלוטין, יש הרבה יותר תמיכה בנו, הרבה יותר רצון לעזור, הרבה יותר ניסיונות לעשות פעולות שיסייעו למדינה.
אביהו כהן: המלחמה הזאת היא מלחמה תקשורתית לא פחות ממלחמה צבאית.
אביהו כהן: ובמלחמה הזאת אנחנו מפסידים בגדול.
אביהו כהן: אם הפלסטינים יכולים לצלם כל תמונה שהם רוצים ולפרסם מה שהם רוצים, לפחות לנו, במגבלות שיש כיום, ויש הרבה מגבלות, כמו שציינו פה כולם, לא צריך לשים עוד מגבלות, כי זה רק מזיק.
רינה עידן: עמדת צה"ל היא שהצעת החוק חשובה.
רינה עידן: בניגוד למה שעמיתי אביהו כהן סיפר כאן, אני רואה את הדברים קצת אחרת.
רינה עידן: אני רוצה לשים פוקוס על הפן האנושי.
רינה עידן: השפלה, ביזוי והבכה, ולא רק.
רינה עידן: אני אדבר על תהליך השיקום של האנשים האלה.
רינה עידן: זה אולי מוכר יותר בארצות-הברית להראות כמו שעושים הפלסטינים, אבל אני רוצה לראות אותך, בשנת 2007 מטפל במשפחה שפרסמת עליה דברים כאלה בצורה שאנחנו מדברים עליה כאן.
רינה עידן: תהליך השיקום לטווח ארוך הוא מאוד קשה, כשאדם מבוזה כך בציבור.
רינה עידן: יש אנשים שנמצאים בסיטואציה שמתקשים לצאת מהבית, בגלל האופן שבו הם צולמו ונראו בימים הכי קשים שלהם.
רינה עידן: נראה לנו גם מאוד לא הגון לשאול אדם ברגעים הכי קשים שלו, במניפולציה מכוערת לטעמנו, אם הוא מוכן שיצלמו אותו.
רינה עידן: זה לא נראה לי בדיוק הזמן.
רינה עידן: הוא לא יודע מה הוא רוצה.
רינה עידן: הנזק הוא נזק לטווח ארוך.
רינה עידן: אני אברך, בנוסף להצעת החוק, על דיון בתצורה של פנל, עם כל גוף שירצה לדבר אתנו ועם המשפחות.
רינה עידן: אני לא מכירה סיטואציה שהמשפחות לא מתלוננות, אני לא יודעת מאחורי מה כולכם כאן מסתתרים, תסלחו לי.
רינה עידן: אני מרכזת עבודה של עשרות קצינות נפגעים וגופים רבים שמטפלים במשפחות, ואני מכירה הרבה טענות והרבה קושי ומבוכה.
רינה עידן: בואו לא נסתתר מאחורי משפחה בשנת האבל הראשונה שלה, כשאין לה כוח להתלונן.
רינה עידן: נדבר אתם שנתיים שלוש אחר כך, כשהם יודעים לנתח את האופן שבו הם הוצגו בשלבים המאוד ראשונים של הכאב שלהם.
אופיר פינס-פז: השאלה אם הם הוצגו בהסכמה או לא בהסכמה.
שלמה מור-יוסף: חיילים זה הגוף הכי מוגן בפני התקשורת.
רינה עידן: אנחנו בחברה הישראלית, לא רק ביחס לחיילים, צריכים לתת איכות של שירות וחיבוק אמיתי לנפגעים האלה.
רינה עידן: כולנו צריכים להיות שם, לא רק משום שהוא חייל.
רינה עידן: אנחנו חושבים שהצעת החוק חשובה.
רינה עידן: בזמנו גם ביקשנו לקדם את הנושא, משום שאנחנו מזהים לפי הטענות שמגיעות אלינו, שגם החיילים שלנו, ועל זה אנחנו מופקדים, לא מספיק מוגנים.
רינה עידן: לא רק החיילים, אלא גם המטופלים.
אופיר פינס-פז: רינה עידן, מתי פנית בתלונה למועצת העיתונות או לאחד העיתונים?
אופיר פינס-פז: את או מי מטעמך.
רינה עידן: דובר צה"ל עושה את זה הרבה מאוד.
מרדכי קרמניצר: אף פעם לא קיבלנו שום פנייה מדובר צה"ל.
רינה עידן: אני לא הדוברת של דובר צה"ל, אבל דובר צה"ל מקבל מאתנו הרבה מאוד פניות.
אופיר פינס-פז: למה שאלתי את השאלה הזאת?
אופיר פינס-פז: כדי שתדעי שיש לך פה בעיה עם דובר צה"ל.
אופיר פינס-פז: עזבי את התקשורת.
אופיר פינס-פז: דובר צה"ל לא מסכים אתך.
אופיר פינס-פז: עובדה שהוא לא מתלונן.
רינה עידן: אנחנו שמים אותו לא פעם בחזית מול משפחות.
אופיר פינס-פז: אני מציע שקודם כול תקיימו דיון ביניכם לבין דובר צה"ל על המדיניות של צה"ל.
אופיר פינס-פז: יכול להיות שיש הבדלים במדיניות.
אופיר פינס-פז: יכול להיות שאם הייתי מביא לפה את דובר צה"ל, הוא היה אומר שהוא מתנגד להצעת החוק, שאת אומרת שאת תומכת בה.
רינה עידן: העמדה היא לא עמדה שלי.
רינה עידן: שמי רינה עידן, ואני מייצגת פה את עמדת צה"ל, והיא מסונכרנת עד ראש אכ"א וראש המטה הכללי.
אופיר פינס-פז: חשוב שהבהרת את זה, אבל אני מעריך שיש פער בין איך שאת תופסת את המציאות לבין איך שאחרים בצה"ל תופסים את המציאות.
רינה עידן: ממש לא.
דוד טל: אופיר פינס, זה לא משנה.
דוד טל: הדובר הוא עדיין ת.פ.
דוד טל: של הרמטכ"ל וראש אכ"א.
רינה עידן: הוא אומר שהוא לא יכול לעשות הרבה.
אופיר פינס-פז: אם לא, אני קורא לכם.
אופיר פינס-פז: אדרבה, תשתמשו במכשירים שמצויים בידיכם, תגישו תלונות להיכן שצריך.
איוב קרא: אופיר פינס, זה לא חשוב מה אמרו אחרים.
איוב קרא: מה שהיא אומרת מייצג את צה"ל.
אופיר פינס-פז: אם זו העמדה של צה"ל וזו התחושה של המשפחות, אדרבה, אני קורא לכם להגיש תלונות, יש למי להגיש תלונות, יש מקום שבהן התלונות יכולות להתברר, יש מי שיכול לפצות על דברים מהסוג הזה, יש מי שיכול להעניש על דברים מהסוג הזה.
אופיר פינס-פז: תעשו שימוש במכשיר הזה, אתם לא עושים בו שימוש.
אופיר פינס-פז: תודה רבה לכולם.
אופיר פינס-פז: יובל שטייניץ יסכם.
יובל שטייניץ: אני אשתדל להיות מאוד ענייני ולא להעלות טענות כפי שהועלו פה על-ידי חלק מהדוברים על מניעים כאלה או אחרים, האמת היא שמניעים גם לא חשובים.
יובל שטייניץ: מה שחשוב זה הצעת החוק לגופה, ואנחנו צריכים לבחון אותה בצורה עניינית.
יובל שטייניץ: התפלאתי קצת שניסו להגיד שיש פה מגמות כאלה או אחרות, זה אפילו לא רלוונטי, השאלה היא אם החוק מועיל או מזיק.
יובל שטייניץ: החוק הוא לא דקלרטיבי, הוא חוק רציני, אני נגד חקיקה דקלרטיבית ונגד בג"צים דקלרטיביים, אף פעם לא עשיתי את זה, גם לא במקרה הזה.
יובל שטייניץ: אני רוצה להתייחס לארבע נקודות מרכזיות.
יובל שטייניץ: אחת הטענות שהועלו פה זו השאלה של חקיקה או לסמוך על העורכים, על התקשורת, על מועצת העיתונות, שאני מאוד מוקיר ומכבד, ואני חושב שהיא עושה עבודה חשובה.
יובל שטייניץ: אני סומך, למשל, על רוב האזרחים במדינת ישראל שהם אנשים ישרים, ולא רוצים לגרום עוול וסבל לזולת, ואני עדיין מחוקק חוקים שמונעים מאותם חריגים לעשות את הדבר הזה.
יובל שטייניץ: אני סומך על רוב חיילי צה"ל וקציניו שהם אנשים ישרים והגונים, ולא רוצים לגרום סבל לאוכלוסייה במלחמה או לאוכלוסייה נכבשת, ואני עדיין מחוקק חוקים כאלה או אחרים שמגבילים את זה.
יובל שטייניץ: כך מקובל במדינה דמוקרטית, לכן יש פרלמנט.
יובל שטייניץ: החקיקה לא באה לומר שכולם חוטאים או להגביל את כולם, אלא היא באה להגביל את החריגים.
יובל שטייניץ: כפי ששאל מאוד יפה אליעזר כהן: אם כל כך טוב, למה כל כך רע?
יובל שטייניץ: ורע.
יובל שטייניץ: אני רוצה להתייחס, מעניין לעניין, לאותו עניין, לעניין של נזק או תועלת.
יובל שטייניץ: קודם כול, הצעת החוק היא מנקודת מבט של זכויות האזרח הבסיסיות ביותר, צנעת הפרט שחייבת להישמר לו, לא רק בביתו שהוא מבצרו, אלא גם אם הוא נקלע, שלא ברצונו, שלא באשמתו, לאירוע קשה, זה לא חייב להיות פלילי, זה יכול להיות גם תאונת דרכים, אסון טבע, וגם אירוע מלחמתי.
יובל שטייניץ: העלו פה שאלות של נזק ותועלת הסברתיים.
יובל שטייניץ: הסברה זה לא רק הסברת החוץ של ישראל.
יובל שטייניץ: היתה גם הצעה, פסולה מאין כמותה, גם פה בכנסת, לפני כמה חודשים, להציג תמונות זוועה מתאונות דרכים כדי להראות כמה זה נורא, ואז אולי הציבור יתעורר ונשיג מטרה מסוימת.
יובל שטייניץ: אני לא חושב שתפקידה של התקשורת הוא לזעזע את הציבור, להחליט מתי לזעזע אותו ומתי לא, ובאיזה כיוון.
יובל שטייניץ: תפקידה של התקשורת הוא לתת לציבור לדעת, לא תמיד דווקא לראות, ולא דווקא במטרה לזעזע.
יובל שטייניץ: זה פסול, ולטווח ארוך, לא רק אנשים ניזוקים, אלא מדיניות ההסברה של ישראל ניזוקה.
יובל שטייניץ: יש רווחים לטווח קצר שיש בהם נזק לטווח ארוך.
יובל שטייניץ: לטווח ארוך, מדינות שמאפשרות את זה, שזה בדרך כלל מדינות העולם השלישי, ניזוקות בתדמית שלהן, ומדינות כמו ארצות-הבית למשל, או בריטניה, שלא יאפשרו, לפחות באמצעי התקשורת שלהם, תמונות זוועה, לא מפסידות תדמיתית לטווח ארוך.
יובל שטייניץ: יתרה מכך, העלו פה אנשים את הטענה, שרשתות התקשורת שלנו יפסידו צופים לסי.
יובל שטייניץ: אן.
יובל שטייניץ: אן, אכן יפסידו צופים שאולי רוצים לראות תמונות זוועה, וירוויחו צופים שאולי לא פותחים בכלל, כדי שהם או הילדים שלהם לא יראו תמונות זוועה, והם אומרים לילדים: תצאו, יש חדשות; או: לא נסתכל עכשיו במהדורת החדשות הזאת, כי יראו לנו תמונות זוועה.
יובל שטייניץ: העובדה הבסיסית לגבי הסי.
יובל שטייניץ: מישהו אמר לגבי הפיגועים שלנו בסי.
יובל שטייניץ: אן מראים את הזוועות, אבל בפיגועים שהיו בארצות-הברית הם לא הראו את הזוועות האלה, כי זכותם של האזרחים האמריקנים לפרטיות ולא להיחשף במצבים אינטימיים קשים, וזכותן של המשפחות לא לספוג את זה, לזה הם דאגו.
יובל שטייניץ: אם מישהו רוצה לתת לי את הדוגמה של הסי.
יובל שטייניץ: אן, בבקשה, ינהגו אמצעי התקשורת הישראליים כמו הסי.
יובל שטייניץ: אן, לא ידווחו על זוועות כאן, על אזרחים ישראלים, וידווחו על זוועות בעולם, אם זה כל כך חשוב להם.
אליעזר כהן: הם העבירו אלפי צילומים בלי להעביר אפילו תצלום תקריב אחד.
אורי פז: לא נתנו להם להתקרב לשם.
יובל שטייניץ: יש פה כמה תיקונים שהוצעו, שנראים לי.
יובל שטייניץ: גם הנושא של פושע, יש בו פרובלמטיות.
יובל שטייניץ: אי-אפשר לתת הגנה מוחלטת לטרוריסט או לשודד שנורה בדרך ולהגיד "אי-אפשר לדווח על זה", אבל אם מישהו פרץ כדי לגנוב מסטיק, זה לא אותו דבר, וצריך לעשות את ההבחנה.
יובל שטייניץ: לגבי תושב ותייר, לשניהם צריך לתת הגנה, הסיבה היתה בעיה אחרת, שאני לא רוצה להיכנס אליה.
יובל שטייניץ: אני פתוח לשמוע הצעות, פתוח לשמוע תיקונים.
יובל שטייניץ: החוק הזה חיוני מאין כמותו.
יובל שטייניץ: בסופו של דבר, אין לי ספק שגם אנשי התקשורת, העיתונות ומועצת העיתונות, בטווח הארוך, יודו לנו על החוק הזה כמכשיר עבודה חשוב, שיאפשר להם להתגבר על התחרות, הפרועה לפעמים, לסנסציות ולפרוורסיות, ולקיים תקשורת מדווחת, הוגנת, שגם הוגנת כלפי זכויות האזרח.
יובל שטייניץ: אני מאוד מתפלא על העמדה, לא של מועצת העיתונות, שהם באים מנקודת מבט אחרת, אבל של התנועה לזכויות האזרח, בעניין הזה.
יובל שטייניץ: נדהמתי.
אופיר פינס-פז: חברות וחברים, לא השתכנעתי שהצעת החוק חיונית, לא השתכנעתי שצריך לחוקק אותה.
אופיר פינס-פז: אני בכלל לא נכנס לרמה הטקטית, לניסוח כזה או אחר.
אופיר פינס-פז: אני לא אקדם את הצעת החוק לקריאה ראשונה, במסגרת הסמכות שיש לי.
אופיר פינס-פז: בחוקים שלך, חבר הכנסת שטייניץ, שחשבתי שהם חוקים נכונים וצודקים, הלכתי אתך כל הדרך.
אופיר פינס-פז: התקיים פה דיון, הדברים נאמרו.
נסים זאב: אדוני היושב-ראש, כמעט בכל דיון ובכל ישיבה אתה בולם חוקים.
יובל שטייניץ: זה לא חוק-יסוד כמו אתמול.
יובל שטייניץ: אתה לא יכול למנוע הצבעה.
נסים זאב: כל יום, בכל ישיבה, אתה מתנהג כבתוך שלך.
נסים זאב: אין לך הסמכות הזאת, עם כל הכבוד.
אופיר פינס-פז: תפנה ליושב-ראש הכנסת.
נסים זאב: אתה לא ענייני.
נסים זאב: אני קורא לך, אל תנצל את השבועיים שנותרו לך.
נסים זאב: לך זה לא נראה ענייני, ולנו זה כן נראה ענייני.
אופיר פינס-פז: אתה אפילו לא היית בדיון, תתבייש לך.
נסים זאב: יצאתי וחזרתי.
נסים זאב: אל תגיד שלא הייתי.
אופיר פינס-פז: לא באת לדיון, לא עניין אותך הדיון.
נסים זאב: באתי לדיון ושמעתי את יובל שטייניץ למעלה מ-20 דקות.
אופיר פינס-פז: לא שמעת כלום.
נסים זאב: אותך לא מעניין אותי לשמוע, כי הדעות שלך ידועות מראש.
אופיר פינס-פז: תשמע את האנשים.
אופיר פינס-פז: היו פה אנשים מעשרות גופים.
נסים זאב: אתה תקיים הצבעה, והרוב יחליט.
יובל שטייניץ: אופיר פינס, יושב-ראש ועדה לא יכול לקיים הצבעות רק על הצעות חוק שהוא תומך בהן.
יובל שטייניץ: חובתך לקיים הצבעה גם בהצעות חוק שאתה מתנגד להן.
נסים זאב: זו לא ועדה שלך, זה לא בית אביך פה, עם כל הכבוד.
אופיר פינס-פז: זכותי לנהל את הוועדה הזאת, כפי שאני חושב שצריך לנהל אותה.
יובל שטייניץ: בכללים מסוימים.
יובל שטייניץ: והכללים אומרים, שצריך להכין הצעת חוק, שעברה בקריאה טרומית, לקריאה ראשונה, ולקיים עליה הצבעה, גם אם יושב-ראש ועדה חושב שהצעת החוק לא נכונה.
יובל שטייניץ: אני מבקש הצבעה.
ענת מאור: אז מה אם אתה מבקש, יש יושב-ראש ועדה.
אופיר פינס-פז: הצעת החוק לא בשלה.
נסים זאב: בכל נושא שהוא מתנגד, הוא מנסה לבלום את הוועדה.
ענת מאור: אתה לא יודע איך יושבי-ראש שלכם התנהגו.
נסים זאב: אני אתלונן בנושא הזה.
נסים זאב: זה לא יכול להיות.
ענת מאור: זה הנוהג בכנסת.
ענת מאור: אופיר פינס, תנעל את הישיבה ואל תיכנע להם.
נסים זאב: הוא אחד מחברי הוועדה בסך הכול.
נסים זאב: הוא מתנהג כמו מאפיונר.
נסים זאב: הוא מתנהג בדיקטטורה.
יובל שטייניץ: אופיר פינס, הצעת החוק לא טובה, תצביע נגד.
יובל שטייניץ: אם הצעת החוק לא טובה, תמנע הצבעה?
אופיר פינס-פז: יובל שטייניץ, הצעת החוק לא בשלה להצבעה.
יובל שטייניץ: אתה אומר שהצעת החוק לא ראויה, זאת עמדתך, אבל תקיים הצבעה.
אופיר פינס-פז: אני לא חושב שצריך לקיים את הצעת החוק בעקבות הדיון.
יובל שטייניץ: אם אתה חושב שצריך לבטל את הצעת החוק, תן לחברים להצביע בעד ונגד.
יובל שטייניץ: אתה לא יכול לבטל הצעות חוק בהחלטת יחיד.
נסים זאב: יש פה חברי ועדה שמבקשים הצבעה בעניין הזה עכשיו.
אופיר פינס-פז: חברים, סיימנו את הדיון בהצעת החוק הזאת.
אופיר פינס-פז: כל מי שרוצה להתלונן, חופשי להתלונן.
אופיר פינס-פז: אני פועל על-פי המקובל בבית הזה.
אופיר פינס-פז: קיימנו דיון, כל המומחים שהזמנו, כמעט ללא יוצא מן הכלל, אמרו שאין צורך בחוק.
יובל שטייניץ: זאת עמדתך, ולא השתכנענו.
יובל שטייניץ: הייתי יכול להביא 1,000 מומחים שיטענו ההפך.
אופיר פינס-פז: תביא אותם, הוועדה פתוחה בפניך.
אופיר פינס-פז: חברים, חלק מהסמכויות של יושב-ראש ועדה, שברגע שהצעת חוק אינה בשלה להצבעה, לא מצביעים עליה.
אופיר פינס-פז: אני לא מבטל את הצעת החוק.
יובל שטייניץ: מתי תצביע עליה?
יובל שטייניץ: אתה חושב שהיא לא טובה, אתה לא חושב שהיא לא בשלה להצבעה.
אופיר פינס-פז: אנחנו עוברים לנושא הבא בסדר היום.
אופיר פינס-פז: אני עובר לנושא השני שלנו היום.
אופיר פינס-פז: אנחנו מצביעים היום על שלוש הצעות חוק: הצעת חוק יסוד: הכנסת (תיקון מס' 35), על הצעת חוק הבחירות לכנסת ולראש הממשלה (תיקון מס' 46) ועל הצעת חוק המפלגות (תיקון מס' 12).
אופיר פינס-פז: אלה חוקים שכולם עוסקים באותו נושא.
אופיר פינס-פז: הצעה אחת מטעמו של חבר הכנסת כץ ושתי הצעות מטעמה של הוועדה, שנותנים את התשתית החוקית הנוספת לאותו עניין.
אופיר פינס-פז: אני מקריא את הנוסחים, כדי שתדעו על מה אנחנו מצביעים, אחר כך נקרא את ההסתייגויות, נצביע על ההסתייגויות, נצביע על הנוסחים.
אופיר פינס-פז: הסתייגויות שלא יוגשו עכשיו, לא יוגשו, וכולן צריכות להיות מוגשות בכתב.
אופיר פינס-פז: אתמול התלבטתי עם חברים והכרענו.
אופיר פינס-פז: העניין של פסילת מועמד ברשימה, לפי הנוסח שאני מביא עכשיו בפניכם, הוא דבר רגיש וחדשני, ולכן צריך להיעשות באחריות רבה.
אופיר פינס-פז: החלטנו, בעצה אחת, שבסמכות ועדת הבחירות יהיה לפסול מועמד ברשימה, ובלבד שבית-המשפט העליון יאשר את הפסילה.
אופיר פינס-פז: זה מה שסוכם.
אופיר פינס-פז: ראיתי בזה דבר סביר, חבר הכנסת כץ ראה בזה דבר סביר.
אופיר פינס-פז: יש פה איזונים.
אופיר פינס-פז: אני לא רוצה שייווצר מצב שיתחילו לפסול פה איש את רעהו, לא מימין ולא משמאל, לא יהודים ולא ערבים.
אופיר פינס-פז: לכן עשינו מנגנון שנותן מענה אחראי, ואני מעריך שלא תהיה כאן תופעה של ניסיונות לפסילה המונית, כי הניסיון לפסילה המונית, בסופו של דבר, יתנקם במציעי הפסילה, אם הפסילה לא רצינית.
שאול יהלום: אתה לא יכול להגביל אותנו ברשימת הסתייגויות.
שאול יהלום: אחרי שאדם רואה את הצעת החוק, ורואה מה התקבל ומה לא התקבל, הוא מגיש הסתייגות.
אופיר פינס-פז: אומרת היועצת המשפטית, שהוגשו לה הסתייגויות רבות.
אופיר פינס-פז: אם אתה רוצה לכתוב עוד הסתייגות, תסתייג.
שאול יהלום: לא הגשתי עד שלא ראיתי מה התקבל.
שאול יהלום: אני מבקש 24 שעות.
שאול יהלום: מצד אחד, אתה דוחה הצעות חוק, מצד שני, אתה לא נותן אפילו 24 שעות להגיש הסתייגות.
טלב אלסאנע: אנחנו מסכימים לדחות את הצעת החוק ל-24 חודשים.
אופיר פינס-פז: חברים, יש פרוצדורה.
אופיר פינס-פז: אתה מציע הצעה, ההצעה היא לא הסתייגות, ההצעה היא הצעה לחקיקה, אם היא לא עוברת, היא הופכת להסתייגות.
אופיר פינס-פז: אתה רוצה להגיש עכשיו הצעה, תציע.
יוסף לפיד: האם נשיא בית-המשפט העליון נשאל על דעתו ועמדתו כאשר מטילים עליו משימה בעלת אופי חצי פוליטי?
יוסף לפיד: פתאום הוא יקרא בעיתון שהוא אחראי.
אופיר פינס-פז: לא הוא אישית, זה בית-המשפט העליון.
אופיר פינס-פז: זה לא עסק פרטי של איש.
אופיר פינס-פז: משרד המשפטים ודאי בא בדברים עם הנהלת בתי-המשפט.
ישראל כץ: זה קיים בחוק הבחירות.
דלית דרור: הטענה היא שזה לא מעלה ולא מוריד לבית-המשפט.
דלית דרור: יש ממילא 100% ערעורים על פסילות, ולכן העובדה שזה יהיה טעון אישור, לא יעמיס עומס נוסף.
דלית דרור: מובן שיש עומס נוסף בעצם העובדה שאפשר לפסול מועמד ולא רק רשימה.
אברהם רביץ: לא היתה פה שאלה על העומס, אלא היתה פה שאלה עקרונית.
עבד-אלמאלכ דהאמשה: אדוני היושב-ראש, הבנתי שהאישור הוא רק לעניין פסילה של איש.
עבד-אלמאלכ דהאמשה: מה לגבי פסילה של רשימה?
אופיר פינס-פז: לא השתנה שום דבר.
סיגל קוגוט: יש זכות ערעור.
עבד-אלמאלכ דהאמשה: יש הבדל בין אישור ובין ערעור.
אופיר פינס-פז: בפסילה של רשימה לא השתנה דבר, לא לטוב ולא לרע.
אופיר פינס-פז: (קורא הצעת חוק יסוד: הכנסת (תיקון מס' 35) (מניעת השתתפות בבחירות בשל תמיכה במאבק מזוין נגד המדינה), של חבר הכנסת ישראל כץ – נוסח ליום 1 במאי 2002) בסיכום שלי עם מציע החוק, משום שזה חוק-יסוד, וזה מאוד רגיש, אם הנוסח שיסוכם בוועדה ישונה במליאה, על דעת הגורמים, אני מושך חזרה את הצעת החוק לוועדה, ומתקן.
אופיר פינס-פז: סיגל קוגוט, תקראי את ההסתייגויות.
סיגל קוגוט: הסתייגויות של חבר הכנסת אחמד טיבי.
סיגל קוגוט: הסתייגות לשם החוק - מניעת השתתפות ערבים בבחירות לכנסת; במקום מדינה יהודית ודמוקרטית, יבוא דמוקרטית כלפי יהודים, יהודית כלפי ערבים.
אופיר פינס-פז: מי בעד ההסתייגויות של חבר הכנסת טיבי?
דורית ואג: שניים בעד, רוב נגד.
אופיר פינס-פז: ההצעות לא עברו, הפכו להסתייגויות.
סיגל קוגוט: הסתייגות של חד"ש, של חברי הכנסת מוחמד ברכה, חבר הכנסת עסאם מח'ול וחברת הכנסת תמר גוז'נסקי.
סיגל קוגוט: הסתייגות לשם החוק – שם החוק יהיה פסילת רשימות לבחירות לכנסת; במקום במאבק מזוין נגד המדינה, יבוא מאבק נגד כיבוש; המילים "לא יהיה אדם מועמד לבחירות לכנסת" יימחקו, והמלים "או המשתמע" יימחקו, סעיף קטן ג' גם יימחק.
אופיר פינס-פז: חברים אני עוד אעשה "סקריניניג" על ההסתייגויות.
אופיר פינס-פז: תדעו לכם שהסתייגויות לא חוקיות, או שהם מייתרות את כל החוק - - -
ענת מאור: אדוני, זה המשך סתימת הפיות?
ענת מאור: ממתי עושים "סקרינינג" על הסתייגויות?
אופיר פינס-פז: אני תמיד עושה את זה.
טלב אלסאנע: זכותו של חבר הכנסת להסתייג איך שהוא רואה לנכון.
טלב אלסאנע: זה לא חוק, זה הסתייגות.
אופיר פינס-פז: חברת הכנסת מאור, תבדקי בוועדת הכנסת האם מותר להגיש תמיד כל הסתייגות.
ענת מאור: ליושב-ראש ועדה יש סמכות?
ענת מאור: קודם כול אני מדברת על סמכותך.
ענת מאור: אין לך סמכות לבדוק הסתייגויות.
אליעזר כהן: ענת מאור, באנו להצבעה, לא לדיון.
עבד-אלמאלכ דהאמשה: זאת פעם ראשונה שגם על ההסתייגויות צריך להצביע.
עבד-אלמאלכ דהאמשה: אפשר להצביע על כל מה שרוצים.
אופיר פינס-פז: מי בעד ההסתייגויות של חד"ש?
אופיר פינס-פז: ההצעות לא עברו, הן הופכות להסתייגויות.
סיגל קוגוט: הסתייגות לקולט אביטל ונואף מסאלחה – למחוק את המילה "במשתמע" מהחוק.
דורית ואג: ארבעה בעד, רוב נגד.
אופיר פינס-פז: ההצעה לא עברה, היא הופכת להסתייגות.
סיגל קוגוט: הסתייגות של חברי הכנסת כנעאן וחטיב.
סיגל קוגוט: בסעיף 7א, כל הנושא של מאבק בטרור יימק והצהרה תימחק.
סיגל קוגוט: הסתייגות של חבר הכנסת נסים זאב.
סיגל קוגוט: בסעיף קטן (3), שעוסק בתמיכה במאבק מזוין ייכתב "תמיכה במאבק מזוין של ארגון טרור או בטרור".
אופיר פינס-פז: מי בעד ההסתייגות של נסים זאב?
סיגל קוגוט: הסתייגות של חבר הכנסת עזמי בשארה.
סיגל קוגוט: סעיף הטרור יימחק, וכן ההצהרה.
קריאה: הוא לא נמצא כאן.
סיגל קוגוט: הסתייגות של חברת הכנסת יעל דיין.
סיגל קוגוט: יימחק הנושא של אפשרות לפסול מועמד יחיד, יימחק הביטוי "במפורש או במשתמע" מהחוק, ושההחלטה תהיה רק של בית-המשפט העליון ולא של ועדת הבחירות.
אופיר פינס-פז: מי בעד ההסתייגויות של יעל דיין?
אופיר פינס-פז: ההצעה לא עברה.
סיגל קוגוט: הסתייגויות של חבר הכנסת טלב אלסאנע, חבר הכנסת דהאמשה וחבר הכנסת מחאמיד.
סיגל קוגוט: לעניין השם יקראו לחוק "מניעת השתתפות בבחירות- - - שייכות לאומית אחרת.
סיגל קוגוט: המילה "במשת
סיגל קוגוט: מע" תימחק.
סיגל קוגוט: לעניין "כמדינה יהודית", בסעיף 7א(א)(1) יימחקו המלים "כמדינה יהודית".
סיגל קוגוט: אי-אפשר יהיה לפסול מועמד יחיד.
סיגל קוגוט: עניין ההצהרה יימחק.
סיגל קוגוט: אחרי הסעיף יבוא סעיף שיכלול את הנושא של הסתה לטרנספר.
טלב אלסאנע: היושב-ראש, מי שמסית לטרנספר, זו עילה לפסילה.
אופיר פינס-פז: מי בעד ההסתייגויות של טלב אלסאנע וקבוצת חברי כנסת לשם?
דורית ואג: אחד בעד, רוב נגד.
אופיר פינס-פז: על המילה "במשתמע" כבר הצבענו.
אופיר פינס-פז: מי בעד למחוק את המילים "כמדינה יהודית"?
סיגל קוגוט: חבר הכנסת יהלום מציע שבסעיף של התמיכה במאבק מזוין יוספו המלים "גם של תמיכה במאבק מזוין נגד העם היהודי ברחבי העולם".
סיגל קוגוט: ההסתייגות השנייה היא, למחוק את המלים "קיבלה אישור של בית-משפט עליון".
סיגל קוגוט: בסעיף של ההצהרה – "הצהרה שתיקבע על-ידי יושב-ראש ועדת הבחירות המרכזית".
סיגל קוגוט: קבענו את זה בחוק הבחירות.
שאול יהלום: שלא יהיה כתוב רק סעיף 7(ב).
סיגל קוגוט: לא קראת את הנוסח.
שאול יהלום: גם שם אני מסתייג.
שאול יהלום: הנוסח לא יהיה סתם סעיף 7(ב), אלא שבאמת אדם ידע, אם הוא יצטט את הסעיפים.
שאול יהלום: אדם יגיד: הוא יגיד ראיתי 7(ב) ולא ידעתי מה זה.
שאול יהלום: אלפי מועמדים הולכים לחוק וכותבים מה כתוב בסעיף 7?
אופיר פינס-פז: אתה מסתייג לחוק הבחירות.
סיגל קוגוט: זה לא בחוק-יסוד: הכנסת.
אופיר פינס-פז: חברים, מי בעד ההסתייגויות של חבר הכנסת יהלום?
דורית ואג: רוב נגד.
אופיר פינס-פז: מי בעד הצעת חוק-יסוד הכנסת (תיקון מס' 35)?
אופיר פינס-פז: בעד – 12 נגד – 1 נמנע – 1 אושר להעביר את הצעת חוק-יסוד: הכנסת (תיקון מס' 35) לקריאה שנייה ושלישית.
דורית ואג: 12 בעד, אחד נגד, אחת נמנעת.
אופיר פינס-פז: אושר להעביר את הצעת החוק לקריאה שנייה ושלישית.
אופיר פינס-פז: הצעת חוק הבחירות לכנסת ולראש הממשלה (תיקון מס' 46), התשס"ב
אופיר פינס-פז: חוק הבחירות לכנסת.
אופיר פינס-פז: (קורא את הצעת חוק הבחירות לכנסת ולראש הממשלה (תיקון מס' 46), התשס"ב-2001 – נוסח לוועדה ליום 1 במאי 2002) מי בעד חוק הבחירות לכנסת?
אופיר פינס-פז: בעד – רוב נגד – מיעוט אושר להעביר את הצעת חוק הבחירות לכנסת ולראש הממשלה (תיקון מס' 46), התשס"ב-2001לקריאה שנייה ושלישית.
אופיר פינס-פז: הצעת החוק אושרה.
אופיר פינס-פז: הצעת חוק המפלגות (תיקון מס' 12) (סייגים לרישום מפלגה התומכת במאבק מזוין נגד המדינה), התשס"ב-2001
אופיר פינס-פז: מי בעד התיקון בחוק המפלגות?
אופיר פינס-פז: בעד – 13 נגד – 3 אושר להעביר את הצעת חוק המפלגות (תיקון מס' 12) (סייגים לרישום מפלגה התומכת במאבק מזוין נגד המדינה), התשס"ב-2001 לקריאה שנייה ושלישית.
דורית ואג: בעד 13, נגד שלושה.
אופיר פינס-פז: צו סדר הדין הפלילי (הארכת תקופת תשלום), התשס"ב-‏2002
אופיר פינס-פז: צו סדר הדין הפלילי (הארכת תקופת תשלום), התשס"ב-2002.
אופיר פינס-פז: יש פה צו של מאיר שטרית.
אופיר פינס-פז: מאיר שטרית ביקש ממני אתמול שנאריך את המבצע בשבוע, עד ה-9 במאי.
אופיר פינס-פז: חברים, יש תורים גדולים בכל המקומות.
אופיר פינס-פז: משלמים כל יום כ-10 מיליוני שקלים.
אופיר פינס-פז: אמרתי לו שאני תומך בהארכה של שבוע.
שוקי שדה: אנחנו מדברים על פעילות שנעשתה במסגרת התקופה האמורה, מנובמבר עד 30 באפריל, שבו הלכנו לטובת האזרחים ונתנו רשיון, מי ששילם או לא שילם, בתקופה הזאת קיבלו רשיון לנהוג, לא משנה קנסות או לא קנסות.
שוקי שדה: מה שקורה בתשעה ימים, שהמחשב כבר הועבר על כל התקופה ההיא.
אופיר פינס-פז: אין יותר רשיונות חינם.
שוקי שדה: בדיוק.
אופיר פינס-פז: מי בעד הארכה?
אופיר פינס-פז: בעד – כולם צו סדר הדין הפלילי (הארכת תקופת תשלום), התשס"ב-2002 אושר.
אופיר פינס-פז: על סדר היום – צו חתימה אלקטרונית.
אופיר פינס-פז: אנחנו קיימנו דיון אחד בעניין הצו הזה.
אופיר פינס-פז: אני מבקש מטנה שפניץ לרענן את זיכרוננו היכן עמדנו, למה הפסקנו, ומה עשיתם בתקופה הארוכה שעברה מאז שהפסקנו את הדיון.
טנה שפניץ: חוק חתימה אלקטרונית בא לאפשר קבילות של חתימות אלקטרוניות בבית משפט ולהשוות את הפלט שחתום אלקטרונית למקור שצריך להשתמש בו.
טנה שפניץ: אלה שתי המטרות העיקריות.
טנה שפניץ: זה נכון לגבי כלל הפעולות.